Twee nuwe Lekker en Gesond-boeke: Glutenvrye gebak en peuselhappies en Slim laekoolhidraat-geregte | LAPA Uitgewers
Twee nuwe Lekker en Gesond-boeke: Glutenvrye gebak en peuselhappies en Slim laekoolhidraat-geregte
by LAPA Uitgewers on Nov 30th, 2015 Tweet
LAPA Uitgewers stel bekend twee nuwe boeke in die Lekker en Gesond-reeks deur Martie Hofmeyr en Janet Wiegand:
Lekker en Gesond: Glutenvrye gebak en peuselhappies
Gluten is ‘n proteïen wat voorkom in koring, rog, gars en hawermout. Om verskeie redes, onder meer geneties van aard, asook weens ‘n immuunreaksie een leefstylfaktore, word heelwat mense geraak deur glutenverwante siektes.
Mense met glutenverwante siektes kan egter ‘n gebalanseerde eetpatroon volg. Hierdie resepteboek bevat malike, glutenvrye resepte met ‘n hoë veselinhoud, beperkte versadigde vette en natrium (sout), asook ‘n lae glukemiese indeks (GI).
Lekker en Gesond: Slim laekoolhidraat-geregte
Koolhidrate is die hoofenergiebron van die liggaam. Teen wil en dank leef ons in die kitskos-era – daarom neem ons te veel verfyne koolhidrate en suiker in wat tot oormassa, voedingstoftekorte en leefstylsiektes kan lei. Die antwoord lê nie in die uitskakeling van alle koolhidrate nie, maar eerder in die inname van gebalanseerde hoeveelhede lae glukemiese (GI) koolhidrate, deur die dag versprei om ‘n bestendige bloedglukose te verseker. In hierdie boek word die drie komponente as slim lae koolhidrate beskryf.
Lekker en Gesond: Glutenvrye gebak en peuselhappies en Lekker en Gesond: Slim laekoolhidraat-geregte is ook in Engels beskikbaar as Healthy and Tasty: Gluten-free Baking and Snacks en Healthy and Tasty: Smart Low-carb Recipes.
Janet Wiegand werk reeds vanaf 1994 as dieetkundige en het haar loopbaan as hospitaaldieetkundige begin. As ma van drie kinders ontwikkel sy “SmartEat”, ’n voedingsopleidingsprogram gemik op voorskoolse kinders. Daarna sluit sy by Litchi Living se span dieetkundiges aan, waar sy spesialiseer in die ontwikkeling van gesondheidsprodukte, die gee van demonstrasies en kookklasse, asook die verskaffing van gesonde wegneemetes. As terapeutiese dieetkundige spesialiseer sy in verslanking en sportvoeding.
Martie Hofmeyr is ’n geregistreerde dieetkundige en het ’n privaat praktyk in Pretoria. Haar belangstelling sluit werksplekgesondheid en die voorkoming en bestuur van leefstylsiektes in, asook sport- en kindervoeding. Sy help ook emosionele eters om ’n beter verhouding met kos te hê.
Lekker en Gesond: Glutenvrye gebak en peuselhappies deur Martie Hofmeyr en Janet Wiegand
Lekker en Gesond: Slim laekoolhidraat-geregte deur Martie Hofmeyr en Janet Wiegand
Healthy and Tasty: Gluten-free Baking and Snacks deur Martie Hofmeyr en Janet Wiegand
Healthy and Tasty: Smart Low-carb Recipes deur Martie Hofmeyr en Janet Wiegand
Cats: Afrikaans, Food, Health, Lifestyle, Non-fiction, South Africa
Tags: Afrikaans, English, Food, Gesondheid, Gluten-free Baking, Gluten-free Food, Health, Healthy and Tasty, Healthy and Tasty: Gluten-free Baking and Snacks, Healthy and Tasty: Smart Low-carb Recipes, Janet Wiegand, Kos, LAPA, LAPA Uitgewers, Leefstyl, Lekker en Gesond, Lekker en Gesond-reeks, Lekker en Gesond: Glutenvrye gebak en peuselhappies, Lekker en Gesond: Slim laekoolhidraat-geregte, Lifestyle, Low-carb, Low-carb Recipes, Martie Hofmeyr, New Releases, Non-fiction, South Africa, Voedsel
« “Dit moet energie hê” – Jaco Jacobs deel vyf eienskappe van ’n goeie jeugboek
“My brein is ’n storiebrein … ek is ’n storiemens” – Irma Joubert gesels oor Immer wes »